Gandia llança els "Xecs Mondúv" per a dinamitzar la Marketplace i fer-la visible a l'exterior
23 gener 2023

## Gandia llança els "Xecs Mondúv" per a dinamitzar la Marketplace i fer-la visible a l'exterior23 gener 2023Última actualització: 23 gener 2023

![](../gestion/img/a3d40f87f759d5da79537b5a5b1e820544458309acf18b945ee497473189f0b6.jpg)  
  

La regidora de Comerç, **Vicenta Ferrer**, acompanyada del president de l’associació Centre Històric Comercial, **Pedro Izquierdo**, ha presentat aquest matí una nova iniciativa, els «Xecs Mondúv», en la línia de continuar amb la modernització i digitalització del comerç de la ciutat.

La promoció que es llança ara és de 2.500 bons de 40€, dels quals l’Ajuntament bonificarà el 50%, és a dir, 20€. El consistori, per a tal fi, ha destinat 50.000 euros. Estarà disponible durant tot el mes de febrer, des de l’1 de febrer fins a final de mes.

«Des del Departament de Comerç treballem en la digitalització comercial perquè estem convençuts de que afavorir la modernització i la transformació digital del comerç urbà de Gandia és apostar per la sostenibilitat i el desenvolupament econòmic de la nostra ciutat», ha expressat Ferrer.

Per això, es va subvencionar una plataforma de Marketplace per a tots els comerços que vullguen sumar-se al projecte. A dia de hui ja són 87 els adherits. «La idea va nàixer perquè la ciutadania de Gandia i de fora pugueren comprar a botigues de proximitat i així ajudar al comerç local. A més, es buscava incentivar les compres i reforçar la imatge de la Marketplace fora del nostre territori», ha afegit l’edil.

Per la seua part, Izquierdo ha assenyalat: «Portem uns quants mesos consolidant la plataforma Mondúv. Ara hi ha 27.000 productes disponibles però la setmana que ve ja en tindrem 90.000». Aquesta iniciativa permet donar visibilitat a nivell nacional per augmentar les vendes.

[Documentos adjuntos](../gestion/documentos/0a15037391075de421a60ff5299ceb8adea13297530f6077a46e83096272d7bc.png)